সেংকাং স্পোর্টস সেন্টার

সেনগাং স্পোর্টস সেন্টার (মালয়: Pusat Sukan dan Rekreasi Sengkang ; তামিল: விளையாட்டு மற்றும் பொழுதுபோக்கு மையம்), পূর্বে সেংকাং স্পোর্টস এবং বিনোদন কেন্দ্র হিসাবে পরিচিত ছিল। এটি সিঙ্গাপুর নিউ টাউনের অ্যাঙ্করভালেতে অবস্থিত একটি স্পোর্টস কমপ্লেক্স। এটি ২০০৭ সালের শেষদিকে খোলার কথা ছিল, তবে এর উদ্বোধনটি ২০০৮ সালের মাঝামাঝি পর্যন্ত বিলম্বিত হয়েছিল। সেংকাং স্পোর্টস সেন্টার পাসির রিস-পুংগোল গ্রুপ রিপ্রেজেন্টেশন কনস্টিটুয়েনসির আওতায় নতুন সেংকাং শহরে সুযোগ-সুবিধার উন্নয়ন পরিকল্পনার অংশ হিসাবে নির্মিত হয়েছিল, যাতে ব্যয় হয়েছিল ১ বিলিয়ন সিঙ্গাপুরি ডলার। পিপলস অ্যাসোসিয়েশন এবং সিঙ্গাপুর স্পোর্টস কাউন্সিল কমপ্লেক্সের পরিকল্পনার সাথে জড়িত ছিল এবং ২০০০ দশকের গোড়ার দিকে সিঙ্গাপুরের অর্থনৈতিক মন্দা সত্ত্বেও প্রকল্পটি নিয়ে এগিয়ে যায়। কমপ্লেক্সটি নির্মাণে সহায়তা করার জন্য তৃণমূল নেতারা তহবিল সংগ্রহের প্রচারণা শুরু করেছিলেন। যদিও স্পোর্টস কমপ্লেক্সটি প্রাথমিকভাবে ২০০৪ সালে প্রস্তুত হওয়ার পরিকল্পনা করা হয়েছিল, তথাপি নির্মাণ কাজ ২০০৬ সালে শুরু হয়েছিল। ২ এপ্রিল ২০০৬-এ সেংকাং স্পোর্টস সেন্টারের মূল ভিত্তিপ্রস্তর স্থাপন অনুষ্ঠান অনুষ্ঠিত হয়েছিল, এতে অং মো কিও গ্রুপের প্রতিনিধি এবং সংসদ সদস্য উই সিউ কিম উপস্থিত ছিলেন । ৪৮.৭ মিলিয়ন সিঙ্গাপুরি ডলারের কমপ্লেক্সটির নকশা করেছিল আর্কিটেকচারাল ফার্ম এলটি অ্যান্ড টি আর্কিটেক্টস। এটি ২০০৭ সালে এর কাজ শেষ হয়েছিল। সানগেই পাংগোলের পাশের ৪ হেক্টর জমির উপর অবস্থিত, সেংকাং স্পোর্টস সেন্টারে একটি কমিউনিটি ক্লাব রয়েছে এবং এতে চারটি সুইমিং পুল এবং পাঁচটি পানির স্লাইড রয়েছে। স্লাইডগুলির একটিতে ইস্ট কোস্ট পার্কের মতো চারটি রঙ রয়েছে যা এখন বন্ধ। এটির আরও আছে একটি ইনডোর স্পোর্টস হল এবং একটি কৃত্রিম ফুটবল মাঠ এবং হকি পিচ বর্তমানে জুনিয়র হকি দল অনুশীলনের জন্য ব্যবহার করে এবং পুংগোল প্রাথমিক বিদ্যালয় ১২,০০০ বর্গ মিটার (১২৯,১৭০ বর্গফুট) দখল করে রয়েছে। চারতলা অ্যাঙ্করভ্যালে কমিউনিটি ক্লাবটি সিঙ্গাপুরের প্রথম কমিউনিটি সেন্টার যা নদীর পাশে নির্মিত এবং একটি স্পোর্টস কমপ্লেক্সের সাথে অবস্থিত। উপলভ্য সুবিধাগুলির মধ্যে রয়েছে একটি মাল্টি মিডিয়া কক্ষ, একটি চা আর্টস কক্ষ, খেলার কক্ষ, একটি বৃহৎ বহুমুখী হল এবং একটি পড়ার ও অধ্যয়ন ক্ষেত্র এবং একটি ছাদের টেরেস। আরও আছে একটি রিভারফ্রন্ট ক্যাফে এবং খাওয়ার আউটলেট। ইনডোর স্পোর্টস হলটি ১২টি ব্যাডমিন্টন কোর্টের জন্য উপযুক্ত করে তৈরী করা এবং এটি বাস্কেটবল এবং ভলিবল জন্যও ব্যবহার করা যেতে পারে। রয়েছে সঙ্কোচনীয় আসন, যাতে ২০০ দর্শক বসতে পারে। অন্যান্য অভ্যন্তরীণ সুবিধাগুলির মধ্যে রয়েছে নৃত্যের স্টুডিও এবং একটি ব্যায়ামাগার, যা ব্যাডমিন্টন কোর্টের সাথে ইনডোর স্পোর্ট হলে অবস্থিত। লোকেরা যাতে পানির খেলা এবং অন্যান্য ক্রিয়াকলাপে অংশ নিতে পারে তার জন্য স্পোর্টস কমপ্লেক্সটিকে অদূর ভবিষ্যতে পাংগোল জলাধারের একটি কৃত্রিম দ্বীপের সাথে যুক্ত করা হবে। একটি পার্ক সংযোগকারী রাস্তা, যা পথচারী এবং সাইকেল চালকদের জন্য একটা টানা ফুটপাথ, সমস্ত সুযোগ-সুবিধাকে যুক্ত করে নদীর তীর ধরে চলবে। অ্যাঙ্করভ্যালে কমিউনিটি ক্লাব পরিবেশ ও জল সম্পদ মন্ত্রক এবং পাবলিক ইউটিলিটি বোর্ডের সক্রিয়, সুন্দর ও পরিষ্কার জলীয় কর্মসূচির অধীনে সুনগেই পাংগোলকে গ্রহণ করেছে এবং নদীর প্রাকৃতিক পরিবেশ রক্ষায় অগ্রণী ভূমিকা নিয়েছে। সেংকাং স্পোর্টস সেন্টারে পাবলিক সুইমিং পুলগুলি ২০০৮ সালের ১ আগস্ট থেকে কাজ শুরু করেছে। ৫৭ অ্যাঙ্করভালে রোডে অবস্থিত, সেংকাং সুইমিং কমপ্লেক্সটি ফার্মওয়ে এলআরটি স্টেশন থেকে সামান্য দূরে অবস্থিত। এটি সোমবার রক্ষণাবেক্ষণের জন্য বন্ধ থাকে। এর স্লাইডগুলির ৩টি স্তর রয়েছে: প্রথম স্তরে রয়েছে ১জন আরোহী ধারণক্ষমতা সম্পন্ন স্পিড স্লাইড এবং টানেল স্লাইড, দ্বিতীয় স্তরে রয়েছে একসাথে ৪জন আরোহী ধারণক্ষমতা সম্পন্ন বহুবর্ণের স্লাইড। সবশেষে, তৃতীয় স্তরে রয়েছে ২জন আরোহী ধারনক্ষমতা সম্পন্ন টুইস্টার স্লাইড। সিঙ্গাপুরের স্টেডিয়ামগুলির তালিকা "Sengkang Sports Centre - ActiveSG"। ActiveSG (ইংরেজি ভাষায়)। ২০১৭-১২-৩১ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।  "Transcript of Prime Minister Lee Hsien Loong's National Day Rally English Speech on 19 August 2007 at NUS University Cultural Centre"। Ministry of Information, Communications and the Arts (Singapore)। ২০০৭-০৮-১৯। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-০৮-২৭।  "Sengkang West sports centre almost ready"। ৯ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৯।  Tee Hun Ching (১৯ মার্চ ২০০৬)। "It's sports galore in $1b plan for Pasir Ris-Punggol"। The Sunday Times। পৃষ্ঠা 5।  Sim Chi Yin (২৬ এপ্রিল ২০০৬)। "The pool factor: Public pools are in demand by heartlanders, a fact not lost on MPs"। The Straits Times।  Cindy Lim (১১ এপ্রিল ২০০০)। "Slow start in Sengkang"। The Straits Times। পৃষ্ঠা 40।  "Ministry of Community Development, Youth and Sports" (পিডিএফ)। Ministry of Finance (Singapore)। ২০০৭-০৯-২৭ তারিখে মূল (pdf) থেকে আর্কাইভ করা। সংগ্রহের তারিখ ২০০৭-০৮-২৬।  "List of eNPQS Users" (পিডিএফ)। Building and Construction Authority। ২০০৭-০৯-৩০ তারিখে মূল (pdf) থেকে আর্কাইভ করা। সংগ্রহের তারিখ ২০০৭-০৮-২৬।  Lynn Lee (২০ আগস্ট ২০০৭)। "Punggol 21 reborn - and jazzed up as well"। The Straits Times। পৃষ্ঠা H5।  Sengkang Swimming Complex ওয়েব্যাক মেশিনে আর্কাইভকৃত ১৬ নভেম্বর ২০১৯ তারিখে by Singapore Sports Council "Jalan Kayu Tracks 2/2006: Sports and Recreational Facilities at Your Doorstep" (পিডিএফ)। Jalan Kayu and Sengkang West Constituencies। ২০০৭-০৯-২৮ তারিখে মূল (pdf) থেকে আর্কাইভ করা। সংগ্রহের তারিখ ২০০৭-০৮-২৭।  সেংকাং পশ্চিম নির্বাচনী অঞ্চল